open-index/open-wikipedia-markdown huggingface dataset:
מאט בר

**מת'יו ג'רום בר** (באנגלית: **Matthew Jerome Barr**; נולד ב-14 בפברואר 1984) הוא שחקן קולנוע וטלוויזיה אמריקאי.

## ביוגרפיה
מתיו ג'רום בר נולד ב-14 בפברואר 1984 באלן , טקסס, פרוור של דאלאס, למייק בר, מאמן כדורגל לשעבר באוניברסיטת פרדו ולאחר מכן עסק בתחום הנדל"ן ולדידי, אמנית פורטרטים. לבר יש אח צעיר יותר, לוק, ואחות, שרה. כשבר היה בכיתה ד', משפחתו עברה לפיירוויו, טקסס, פרוור אחר של דאלאס.

בר היה פעיל במגמת התיאטרון של תיכון אלן. בתיכון שיחק בתפקידים ראשיים בהצגות רבות ובהפקות התיאטרון המוזיקלי, בהן "The Music Man" מאת מרדית' ווילסון.

בעודו בתיכון, נודע לבר שריצ'רד לינקלייטר מתכנן לביים סרט על כדורגל באוסטין, "Friday Night Lights". הוא נבחן לתפקיד. למרות שהפקת הסרט הושעתה בסופו של דבר בשנתיים ולינקלייטר הוחלף בפיטר ברג כבמאי, בר עשה רושם חיובי באודישן. המפיקה אן ווקר מקליי, לינקלייטר והבמאי קלארק לי ווקר הציעו לו את התפקיד הראשי בסרטם "Levelland", שצולם באוסטין בסוף האביב ובתחילת הקיץ של 2002.

חצי שנה לאחר סיום הצילומים של "Levelland", בינואר 2003, עבר בר ללוס אנג'לס, שם הופיע בסצנה בפעם הראשונה בטלוויזיה בסדרת הטלוויזיה "ER".

## קריירה
בר שיחק בתפקידים רבים בהם בר איאן בנקס, הסטוקר של פייטון סוייר (הילרי ברטון) בסדרת הטלוויזיה מגרש ביתי. בר שיחק בתפקידי אורח ותפקידים חוזרים בסדרות הטלוויזיה הפופולריות "ER", "בונז", "The OC" ו"גבירתי הנשיא". הוא כיכב בתור דייוויד סטנלי בסרט "Protecting the King", שיצא ישירות ב-DVD בתור אחיו החורג הצעיר של אלביס פרסלי.

הוא גילם את דייוויד "פאק" רייני, אחד מבוגרי "העולם האמיתי: סן פרנסיסקו", ובסרט "פדרו", סרטו הביוגרפי של ניק אושיאנו משנת 2008. בשנת 2009, בר כיכב במיני סדרת הטלוויזיה האי של הרפר בתור כריסטופר "סאלי" סאליבן. בין השנים 2009 ל-2010 הוא שיחק בסדרות טלוויזיה רבות, בהן קאסל, "Trauma" "Friday Night Lights", ו-"CSI".

בר לוהק לתפקיד בסדרת הטלוויזיה "Hellcats", ב-2010. הסדרה הוקרנה לראשונה ב-8 בספטמבר 2010. עם זאת, לאחר עונה אחת הסדרה בוטלה. היה לו תפקיד בתור בילי "הנער" רודס בסדרת הטלוויזיה "Necessary Roughness" של רשת USA בשנת 2011. בשנת 2012, לוהק בר לתפקיד ראשי, במיני סדרה של קווין קוסטנר "Hatfields & McCoys" ששודרה בערוץ ההיסטוריה. הוא גילם את ג'ונסון "ג'ונס" הטפילד, שהתאהב ברוזאנה מקוי. בשנת 2013, הוא גילם את כריסטופר פורקו בסרט הטלוויזיה "Romeo Killer: The Chris Porco Story".

בשנת 2014, בר הופיע בתפקיד חוזר בסדרת הטלוויזיה "סליפי הולו" בתור ניק האולי בעונה השנייה.

בשנת 2022 לוהק לתפקיד ראשי בסדרת הטלוויזיה "ווקר: אינדפנדנס".

## פילמוגרפיה
### קולנוע

### טלוויזיה

### סדרות אינטרנט

## קישורים חיצוניים
* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1984
ויקטור נלסון

**ויקטור אנוק נלסון** (בדנית: **Victor Enok Nelsson**; נולד ב-14 באוקטובר 1998 בהורנבק שבדנמרק) הוא כדורגלן דני המשחק בעמדת הבלם בקבוצת הלאס ורונה מליגת העל האיטלקית ובנבחרת דנמרק.

## קריירת מועדונים
נלסון גדל במחלקות הנוער של הורנבק IF ונורשלן. ב-12 בספטמבר 2016 ערך את הופעת הבכורה שלו בקבוצה הבוגרת של נורשלן, בהפסד 3-1 לאורהוס גימנסטיקפוינין במסגרת המחזור השמיני בליגת העל הדנית לעונת . הוא ערך 90 הופעות ליגה במדי המועדון, בהן הבקיע שער אחד.

ב-5 ביולי 2019 חתם נלסון על חוזה לחמש עונות בפ.צ. קופנהגן מליגת העל הדנית. ב-14 ביולי ערך את הופעת הבכורה שלו במועדון, בניצחון 3-2 על אודנסה בולקלוב במסגרת המחזור הראשון בליגה לעונת . בסך הכל ערך 63 הופעות ליגה במדי המועדון, בהן הבקיע שער אחד.

ב-11 באוגוסט 2021 חתם נלסון על חוזה לחמש עונות בגלאטסראיי מליגת העל הטורקית. ב-23 באוגוסט ערך את הופעת הבכורה שלו במועדון, בניצחון 2-1 על האטייספור במסגרת המחזור השני בליגה לעונת .

ב-3 בפברואר 2025 הושאל נלסון לרומא עד לסוף העונה.

ב-21 באוגוסט 2025 הושאל להלאס ורונה.

## קריירה בינלאומית
ב-11 בנובמבר 2020 ערך נלסון את הופעת הבכורה שלו בנבחרת דנמרק, בניצחון 2-0 על נבחרת שוודיה במשחק ידידות.

נכלל בסגל נבחרת דנמרק לטורניר יורו 2024.

## קישורים חיצוניים

## הערות שוליים

קטגוריה:כדורגלנים דנים
קטגוריה:בלמי כדורגל דנים
קטגוריה:כדורגלני נורשלן
קטגוריה:כדורגלני פ.צ. קופנהגן
קטגוריה:כדורגלני גלאטסראיי
קטגוריה:כדורגלני רומא
קטגוריה:כדורגלני נבחרת דנמרק
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים זרים בטורקיה
קטגוריה:ספורטאים דנים באיטליה
קטגוריה:כדורגלני הלאס ורונה
קטגוריה:דנים שנולדו ב-1998
הר דיאבלוטינס

**הר דיאבלוטינס** (באנגלית: **Morne Diablotins**) הוא ההר הגבוה ביותר במדינת האי דומיניקה הנמצאת באנטילים הקטנים בים הקריבי.

הר זה, שגובהו 1,447 מטרים, הוא השני בגובהו מבין ההרים באנטילים הקטנים, אחרי ההר לה סופרייר בגוואדלופ, הגבוה ב־20 מטרים. 

ההר ממוקם כ־10 קיולמטרים מהעיר פורטסמות' וכ־24 קילומטרים צפונית לבירת המדינה, רוזו.

ההר הוא הר געש מורכב, וישנן השערות כי התפרץ לפני כ־30,000 שנה.

## קישורים חיצוניים

## הערות שוליים

קטגוריה:דומיניקה: גאוגרפיה
דיאבלוטינס
דיאבלוטינס
דניאל באוטיסטה

**דניאל באוטיסטה** (בספרדית: **Daniel Bautista Rocha**; נולד ב-4 באוגוסט 1952) הוא אתלט עבר מקסיקני. אלוף אולימפי (מונטריאול 1976), זוכה מדליות זהב במשחקים הפאן-אמריקאיים (1975 ו-1979) ושיאן עולם 4 פעמים (1976, 1979 - פעמיים ו-1980) בהליכה ל-20 ק"מ.

## קריירה ספורטיבית
### 1975
במשחקים הפאן-אמריקאיים, שנערכו במקסיקו סיטי, מקסיקו זכה באוטיסטה במדליית זהב בתחרות הליכה ל-20 ק"מ בתוצאה של 1:33.07 שעות לפני דומינגו קולין  ממקסיקו (1:33.58 שעות) ולארי יאנג  מארצות הברית (1:37.53 שעות).

### 1976
#### שיאן עולם
חודש לפני האולימפיאדה שבר באוטיסטה את שיא העולם בהליכה ל-20 ק"מ, בתחרות שנערכה בבידגושץ', פולין בתוצאה של 1:23:40 שעות כשהוא משפר את שיאו של פאול ניהיל  מבריטניה (1:24:50 שעות) שנקבע ב-1972. שיאו של בטיסטה נשבר ב-1978 על ידי אנטולי סולומין  מברית המועצות (1:23:30 שעות).

#### אלוף אולימפי
באולימפיאדת מונטריאול זכה באוטיסטה במדליית זהב בתחרות הליכה ל-20 ק"מ בתוצאה של 1:24:40.6 שעות לפני הנס גיאורג-ריימן  ממזרח-גרמניה (1:25:16.6 שעות) ופיטר פרנקל  ממזרח גרמניה (1:25:29.4 שעות)

### 1977
באליפות העולם באתלטיקה לקבוצות הליכה , שנערכה במילטון קינס, בריטניה זכה באוטיסטה במדליית זהב בהליכה ל-20 ק"מ בתוצאה של 1:24.02 שעות לפני דומינגו קולין  ממקסיקו (1:24.31 שעות) וקרל-היינץ שטדמולר  ממזרח גרמניה (1:24.51 שעות). באוטיסטה היה שותף בניצחון הקבוצתי של נבחרת מקסיקו באותה תחרות.

### 1979
#### שיאן עולם
במאי שבר באוטיסטה את שיא העולם בהליכה ל-20 ק"מ בתחרות שנערכה בוולנסיה, ספרד בתוצאה של 1:22.16 שעות כשהוא משפר את שיאו של ואדים צווטקוב (Vadim Tsvetkov) מרוסיה שנקבע 6 ימים לפני כן. ביוני שיפר באוטיסטה את שיאו בתחרות שנערכה בוורטצקופ , שוודיה כשקבע 1:21.04 שעות. שיאו של באוטיסטה נשבר באותו יום על ידי ריימה סלונן  מפינלנד בתחרות שנערכה בראיסיו , פינלנד (1:21.01 שעות).

במשחקים הפאן-אמריקאיים, שנערכו ביולי בסן חואן, פורטו-ריקו זכה באוטיסטה במדליית זהב בהליכה ל-20 ק"מ בשיא משחקים של 1:28.15 שעות לפני ניל פייק (Neal Pyke) מארצות הברית (1:30.17 שעות) וקלארק טוד סקאלי  מארצות הברית (1:32.30 שעות).

באליפות העולם באתלטיקה לקבוצות הליכה  שנערכה בספטמבר אשבורן , גרמניה זכה באוטיסטה במדליית זהב בהליכה ל-20 ק"מ בתוצאה של 1:28.49 שעות לפני בוריס יקובלב  מברית המועצות (1:29.46 שעות) ומיקולה ויניצ'נקו  מרוסיה (1:30.05 שעות). באוטיסטה היה שותף בניצחון הקבוצתי של נבחרת מקסיקו באותה תחרות.

### 1980
#### שיאן עולם
במרץ שיפר באוטיסטה את שיאו העולמי של ריימה סלונן  מפינלנד (1:21.01 שעות) כשקבע, בהליכה ל-20 ק"מ, תוצאה של 1:21:00 שעות בתחרות שנערכה בחלפה, מקסיקו. שיא נשבר באפריל אותה שנה על ידי דומינגו קולין  ממקסיקו בתחרות שנערכה בצ'רקסי  שבברית המועצות (1:19.35 שעות).

באולימפיאדת מוסקבה, שנערכה ביולי, השתתף באוטיסטה בתחרויות הליכה ל-20 ק"מ בה נפסל 1,800 מטר לפני קו הסיום ובהליכה ל-50 ק"מ בה פרש לאחר 30 ק"מ.

לאחר אולימפיאדה זו פרש מספורט תחרותי.

## קישורים חיצוניים

* דניאל באוטיסטה, באתר sports-reference.com
* דניאל באוטיסטה, באתר olympics.com
* דניאל באוטיסטה, באתר worldathletics.org
* 

## הערות שוליים

קטגוריה:אתלטים מקסיקנים
קטגוריה:אלופים אולימפיים: 20 ק"מ הליכה (גברים)
קטגוריה:אתלטים באולימפיאדת מונטריאול (1976)
קטגוריה:אתלטים באולימפיאדת מוסקבה (1980)
קטגוריה:הלכים
קטגוריה:מקסיקנים שנולדו ב-1952
מאסיבית

**מאסיבית טכנולוגיות הדפסה תלת מימד בע"מ** המוכרת בשם המקוצר **מאסיבית** היא חברה ציבורית ישראלית שמניותיה נסחרות בבורסה לניירות ערך בתל אביב. מטה החברה ממוקם בלוד. החברה מפתחת, מייצרת ומוכרת מדפסות לייצור גופים תלת־ממדיים גדולים וכן חומרי הדפסה בהם משתמשים במדפסותיה.

## היסטוריה
מאסיבית נוסדה ב-2013 בידי גרשון מילר, איגור יעקובוב ומשה אוזן. מילר יסד ב-1994 את חברת מכונות הדפוס "עידנית", שנרכשה כעבור ארבע שנים בידי סאיטקס קורפוריישן עבור 60 מיליון דולר. ב-1998 היה אחד משלושת מקימי חברת מדפסות התלת מימד 'אובג'ט' שב-2012 התמזגה עם מתחרתה סטרטסיס, הנסחרת בנאסד"ק והגיעה בשיאה לשווי של 5.7 מיליארד דולר.

בפברואר 2021 השלימה החברה את הנפקתה לציבור בבורסת תל אביב וגייסה 169 מיליון שקלים. בתום ההנפקה שווי החברה עמד על 659 מיליון שקל.

## מוצרים
מאסיבית נוסדה כדי לענות על שלושה חסמים מרכזיים הקיימים בתחום של ההדפסה בתלת-מימד: א. מהירות הדפסה. ב. גודל הדפסה. ג. מגוון חומרי הגלם. השווקים בהם מתמקדת החברה הם: תחבורה, ספנות, פרסום, רהיטים, בניה, תעופה ועוד.

הדור הראשון של מדפסות החברה כולל שלושה סוגים. המדפסות מזריקות ג'ל פלסטי על בסיס אקרילי אותו פיתחה החברה, המתקשה (מתפלמר) בחשיפה לאור על-סגולי. לדברי החברה עד לראשית פעילותה מדפסות תלת מימד הדפיסו גופים גדולים במשך ימים ושבועות ובאמצעות מדפסותיה ניתן להדפיסם בשעות בודדות. ב-2016 מאסיבית השיקה את המדפסת הראשונה שלה, מדפסת 1800. בשנת 2021 מאסיבית השיקה את מדפסת 5000 שהיא גרסה משופרת של מדפסת 1800. בין היתר ל-5000 יכולת הדפסה ברזולוציה יותר טובה ובקרה אוטומטית על ההדפסה בעזרת עיבוד תמונה, כמו גם יכולת להדפסה בחומר עמיד בבעירה.

הדור השני של מדפסות החברה, מדפסת 10000 היא חלופה לComputer Numerical Control, מיועדת לייצור חלקים מחומרים מרוכבים. היא פועלת בטכנולוגיה של יציקה בתנועה וניתן בעזרתה להדפיס תבניות, דגמים במידות גדולות וכלי עזר לייצור. היא נועדה לחסוך בעלויות כוח אדם וחומרי גלם ולקצר את זמן הייצור. ראש ההדפסה מדפיס תבנית, לתוכה ניתן לצקת חומרים נוספים. בתום ההדפסה טובלים את התוצר במי ברז וכעבור זמן קצר המעטפת החיצונית נשברת ונפרדת מהגוף הפנימי, ללא יצירת זיהום סביבתי. הטכנולוגיה של החברה מוגנת בכ-50 פטנטים.

במאי 2022 השיקה החברה את מדפסת 10000 ודיווחה על 28 הזמנות לא מחייבות. ב-2021 המדפסת זכתה בפרס של האגודה האמריקאית ליצור חומרים מרוכבים. החברה מכרה לאורך שנות פעילותה מדפסות, בכ-40 מדינות ברחבי העולם.

## בעלי עניין
מנכ"ל החברה ארז צימרמן פוטר מתפקידו באוגוסט 2024 ויו"ר החברה הוא ירון יחזקאל.
בין המשקיעים המוסדיים בחברה: מגדל חברה לביטוח ומור בית השקעות. בעלת עניין נוספת היא קרן הגידור אלפא.
בין המשקיעים במאסיבית: צור דבוש, יו"ר ובעל השליטה בקליל תעשיות, סטרטסיס, תאגיד האלקטרוניקה יסקאווה היפני וגופים מוסדיים. עד נובמבר 2020 גייסה מאסיבית כ-30 מיליון דולר. בדירקטוריון החברה חבר בין השאר דדי פרלמוטר, שהיה בעבר סגן נשיא בחברת אינטל.

## קישורים חיצוניים
* 

## הערות שוליים

קטגוריה:ישראל: תעשייה
קטגוריה:לוד: חברות
קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות שהוקמו ב-2013
יחסי איחוד האמירויות הערביות – הולנד

[250px|ממוזער|שר החוץ האמירתי [עבדאללה בן זאיד אאל נהיאן נפגש עם מקבילו ההולנדי סטף בלוק בעת ביקור האחרון במדינה, 2020]]
**יחסי איחוד האמירויות הערביות–הולנד** הם יחסי החוץ בין איחוד האמירויות הערביות והולנד.

## סקירה כללית
היחסים הדיפלומטיים בין איחוד האמירויות הערביות לממלכת הולנד החלו ב-1972, אז מינתה ממלכת הולנד את השגריר הראשון שאינו תושב האמירויות. איחוד האמירויות מינתה את השגריר הראשון בהולנד שאינו תושב ב-1973. ב-1977 פתחה ממלכת הולנד את שגרירותה באבו דאבי.

הנציגות הדיפלומטית של איחוד האמירויות בהולנד נותרה תלויה בשגרירים שאינם תושביה עד לשנת 2002, אז נפתחה רשמית שגרירות איחוד האמירויות הערביות בהאג ב-10 בספטמבר 2002.

ההיסטוריה של היחסים בין שתי המדינות מתוארכת למאות שנים, לעידן החיפושים ההולנדיים במאות ה-15 וה-16, שבו חופי איחוד האמירויות הערביות נתפסו כתחנה לאספקת אספקה לאוניות הולנדיות בדרך להודו ולחופי אינדונזיה, והם גם יצרו קשרי סחר קשורים עם נמלים באזור.

ההיסטוריה העכשווית של היחסים הבילטרליים בין שתי המדינות, החלה בשנות ה-50 של המאה ה-19 בשלב חיפושי הנפט, שם חתמה חברת של ההולנדית על מספר חוזים לחיפוש נפט באמירות אבו דאבי. הקשר נמשך לאחר ייסוד איחוד האמירויות הערביות, ולאחר מכן עלייה בסחר בין שתי המדינות והן עסקו בפרויקטים כלכליים והשקעות, כאשר החברות ההולנדיות הן כיום אחת השחקניות הגדולות בתחומי המסחר והתעשייה, במיוחד בתחום מגזר הנפט והגז, נמלים ואיי בניין והשבת קרקעות חקלאיות באיחוד האמירויות הערביות.

באשר להשקעות של איחוד האמירויות בהולנד, היא כוללת את מגזר האנרגיה, נמלים ותעופה, שם אמירטס ואיתיחאד איירווייז עובדות בשיתוף פעולה עם חברת התעופה ההולנדית KLM כדי לקשר את שתי המדינות עם 4 טיסות יומיות בין אמסטרדם לדובאי ואבו דאבי.

## יחסים כלכליים
הולנד ואיחוד האמירויות הערביות הקימו ועדה משותפת כדי לחזק עוד יותר את שיתוף הפעולה הכלכלי. בנובמבר 2021 השר ההולנדי לסחר חוץ ושיתוף פעולה לפיתוח, טום דה ברויין, ושר המדינה לסחר חוץ של איחוד האמירויות, תאני אל זייודי, חתמו על הסכם לכך בביתן הולנד באקספו 2020 בדובאי. הוועדה הכלכלית המשותפת, בראשות שני השרים, תתכנס אחת לשנתיים, יחד עם נציגי עסקים, מוסדות ידע והמגזר הציבורי מכל מדינה.

## נציגויות דיפלומטיות
* איחוד האמירויות הערביות מחזיקה בהולנד שגרירות בהאג.
* הולנד מחזיקה באיחוד האמירויות הערביות שגרירות באבו דאבי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
הכוחות המזוינים של וייטנאם

**הכוחות המזוינים העממיים של וייטנאם** (בוייטנאמית: **Lực lượng Vũ trang nhân dân Việt Nam**) הם הכוחות המזוינים של וייטנאם, תחת פיקוד הוועדה הצבאית המרכזית של המפלגה הקומוניסטית של וייטנאם. הכוחות מורכבים מ-3 מרכיבים: צבא העם של וייטנאם המהווה את הכוחות הצבאיים של וייטנאם, הביטחון הציבורי של וייטנאם שהיא המשטרה וגוף אכיפת החוק של וייטנאם ומיליצית ההגנה העצמית של וייטנאם שהיא המיליציה של וייטנאם. משרד ההגנה אחראי על ניהול הכוחות.

## צבא העם של וייטנאם
צבא העם של וייטנאם (וייטנאמית: Quân đội nhân dân Việt Nam) (אנ') הוא צבא וייטנאם. הצבא כולל: צבא היבשה, הצי העממי של וייטנאם (כולל חיל הרגלים הימי), חיל האוויר העממי של וייטנאם, משמר הגבול של וייטנאם ומשמר החופים של וייטנאם.

## כוח הביטחון הציבורי של וייטנאם
הביטחון הציבורי של וייטנאם (בווייטנאמית: Công an nhân dân Việt Nam) הוא כוח המשטרה והביטחון הראשי של וייטנאם.

כוחות הביטחון הציבוריים העממיים מהווים את כוח הליבה של הכוחות המזוינים בביצוע המשימה של הגנה על הביטחון הלאומי והבטחת הסדר החברתי והבטיחות, ומניעת פשיעה.

## מיליציית וייטנאם
מיליציית ההגנה העצמית של וייטנאם (וייטנאמית: Dân quân tự vệ) היא המיליציה של וייטנאם.

כוחות המיליציה הם כוחות חמושים המוניים המהווים את הכוח המגן על המפלגה, הממשלה, חיי האנשים ורכושם ורכוש המדינה. האנשים המרכיבים את המליציה מוכנים להילחם, לשרת, להוות את ליבת הלחימה מול האויב כאשר יש מלחמה, להשתתף בבניית ההגנה הלאומית, ההגנה האזרחית ולהבטיח סדר ובטיחות, להילחם בפשיעה. המדינה בונה כוח מיליציה והגנה עצמית חזק ונרחב. הארגון, המשימות והמדיניות של המיליציה וההגנה העצמית של וייטנאם עומדים בהוראות חוק המיליציה וההגנה העצמית וחוקים רלוונטיים אחרים.

## קישורים חיצוניים

קטגוריה:וייטנאם: צבא וביטחון
קספר נילסן

**קספר מורופ נילסן** (בדנית: **Casper Mørup Nielsen**; נולד ב-29 באפריל 1994 באסביירג שבדנמרק) הוא כדורגלן דני המשחק בעמדת הקשר בקבוצת סטנדרד לייז' מליגת העל הבלגית.

## קריירת מועדונים
נילסן גדל במחלקת הנוער של אסביירג. בשנת 2012 החל לשחק במדי הקבוצה הבוגרת של המועדון במסגרת ליגת העל הדנית. הוא ערך 90 הופעות ליגה במדי המועדון, בהן הבקיע שני שערים.

ב-18 בינואר 2017 חתם נילסן על חוזה לשלוש עונות וחצי באודנסה בולקלוב מליגת העל הדנית. ב-20 בפברואר ערך את הופעת הבכורה שלו במועדון, בניצחון 3-0 על ראנס במסגרת המחזור ה-22 בליגה לעונת . ב-6 במרץ הבקיע את שער הבכורה שלו במועדון, בניצחון 4-0 על אולבורג בולדספילקלוב במסגרת המחזור ה-24 בליגה. בסך הכל שיחק נילסן במועדון במשך שתי עונות וחצי, בהן ערך 73 הופעות ליגה והבקיע חמישה שערים.

ב-4 ביולי 2019 חתם נילסן ברויאל אוניון סן-ז'ילואז מליגת המשנה הבלגית. בתום עונתו השנייה במועדון העפיל עם המועדון לליגת העל הבלגית. ב-25 ביולי 2021 ערך את הופעת הבכורה שלו בליגת העל הבלגית, בניצחון 3-1 על אנדרלכט במסגרת המחזור הראשון בליגה לעונת . ב-28 באוגוסט הבקיע את שער הבכורה שלו בליגה, בניצחון 4-0 על סטנדרד לייז' במסגרת המחזור השישי בליגה. בסך הכל ערך נילסן 92 הופעות ליגה במדי המועדון במשך שלוש עונות, בהן הבקיע 18 שערים.

ב-17 ביולי 2022 חתם נילסן על חוזה לארבע עונות בקלאב ברוז' מליגת העל הבלגית. ב-24 ביולי ערך את הופעת הבכורה שלו במועדון, בניצחון 3-2 על ראסינג גנק במסגרת המחזור הראשון בליגה לעונת . ב-14 באוגוסט הבקיע את שער הבכורה שלו במועדון, בניצחון 3-0 על לוון במסגרת המחזור הרביעי בליגה.

## תארים
**[[קלאב ברוז']]**

* אליפות: 2023/2024

## קישורים חיצוניים

## הערות שוליים

קטגוריה:כדורגלנים דנים
קטגוריה:קשרי כדורגל דנים
קטגוריה:כדורגלני אסביירג
קטגוריה:כדורגלני אודנסה בולקלוב
קטגוריה:כדורגלני רויאל אוניון סן-ז'ילואז
קטגוריה:כדורגלני קלאב ברוז'
קטגוריה:ספורטאים זרים בבלגיה
קטגוריה:כדורגלני סטנדרד לייז'
קטגוריה:דנים שנולדו ב-1994
אייפון 14 פרו

**אייפון 14 פרו** ו**אייפון 14 פרו מקס** הם סמארטפונים, אשר פותחו ושווקו על ידי חברת אפל. הם מכשירי הדגל בדור ה־16 של סדרת מכשירי האייפון, ממשיכים את האייפון 13 פרו ואייפון 13 פרו מקס.

הסמארטפון נחשף ב-7 בספטמבר 2022 לצד האייפון 14 והאייפון 14 פלוס באירוע של חברת אפל שנערך באפל פארק שבקופרטינו, קליפורניה.

מכשירי האייפון 14 פרו ואייפון 14 פרו מקס זמינים לרכישה מוקדמת בארצות הברית החל מ־9 בספטמבר 2022, וזמינים לרכישה מלאה החל מ־16 בספטמבר 2022.

בין החידושים העיקריים במכשירים אלו לעומת קודמיהם בסדרת האייפון הוא צורה חדשה למגרעת המסך, הנקראת "אי דינמי". דגמים אלו, בנוסף לאייפון 14 וה־14 פלוס, הם גם הראשונים בסדרה להימכר בארצות הברית ללא מגירה לכרטיס SIM, ועם תמיכה ב-eSIM.

## מפרט
### חומרה
המכשיר מופעל על ידי מעבד בעל 6 ליבות כאשר 2 מהן פועלות בתדר עבודה של 3.46 ג'יגה הרץ, וה-4 הנותרות פועלות בתדר עבודה של 2.02 ג'יגה הרץ. במכשיר ישנה מערכת על שבב מדגם A16 Bionic של אפל. האחסון הפנימי של המכשיר בנפח 128, 256, 512 ג'יגה בייט, או 1 טרה בייט. למכשיר זיכרון RAM בנפח 6 ג'יגה בייט.

#### מסך
האייפון 14 פרו מגיע עם מסך 6.1 אינץ' (15 ס"מ), והפרו מקס עם מסך 6.7 אינץ' (17 ס"מ). שניהם עם מסך מסוג סופר רטינה XDR OLED, בקצב רענון של 120 הרץ. רזולוציית מסך האייפון 14 פרו 2556x1179 פיקסלים, ומסך הפרו מקס עם רזולוציה של 2796x1290 פיקסלים. שני המסכים בצפיפות פיקסלים  של 460 PPI.

#### מצלמות
האייפון 14 פרו ופרו מקס מגיעים עם מערך של ארבע מצלמות: מצלמה קדמית אחת ושלוש מצלמות אחוריות. אחד החיישנים יספק איכות של 48 מגה פיקסל, השדרוג המשמעותי ביותר למצלמה של אפל מזה שבע שנים. החיישן יתלווה לעדשה טלה-פוטו, שבזכותו תאפשר זום x2 וצילום 4K ללא זום דיגיטלי.

#### סוללה
המכשיר 14 פרו מופעל על ידי סוללה בקיבולת של 3,200 מיליאמפר שעה, והסוללה של המכשיר 14 פרו מקס בקיבולת של 4,323 מיליאמפר-שעה.

### תוכנה
אייפון 14 פרו ואייפון 14 פרו מקס מגיעים כשמותקנת עליהם מערכת ההפעלה iOS 16.

## ראו גם
* אייפון 14
* אייפון 13 פרו

## קישורים חיצוניים

* 
* אייפון 14 פרו, באתר אפל

## הערות שוליים

קטגוריה:IOS
קטגוריה:אייפון
קטגוריה:מכשירים שהושקו ב-2022
ניקולאוס פנאיוטוטופולוס

**ניקולאוס פנאיוטוטופולוס** (ביוונית: **Νικόλαος Παναγιωτόπουλος**; נולד ב-18 באוגוסט 1965) הוא פוליטיקאי יווני ממפלגת דמוקרטיה חדשה. כיהן כשר ההגנה הלאומית בשנים 2019–2023 ולפני כן שימש כשר העבודה, הביטוח הלאומי והרווחה בין 2012–2013.

## ביוגרפיה
פנאיוטוטופולוס נולד בקוואלה ב-18 באוגוסט 1965. דודו הוא הפוליטיקאי גאורגיוס פנאיוטוטופולוס. הוא למד משפטים באוניברסיטת אתונה וסיים את לימודיו ב-1989. לאחר מכן למד באוניברסיטת פנסילבניה וסיים תואר שני בכלכלה וביחסים בינלאומיים. במקביל ללימודיו החל לעסוק בספורט והיה אלוף צפון יוון בשחייה בין 1978–1979. כמו כן היה חבר בנבחרת הנוער הלאומית בכדור מים בין 1980–1981. בין 1990–1992 שירת בחיל האוויר היווני. לאחר סיום שירותו הצבאי פנה לעולם העסקים ומילא תפקידים בכירים בחברת "Μάρμαρα Καβάλας Α.Ε." ב-1998 מונה למזכיר ויועץ מיוחד של איגוד התעשיינים של מזרח מקדוניה ותרקיה.

בשנת 2007 פרש מעולם העסקים והצטרף לפוליטיקה כחבר במפלגת דמוקרטיה חדשה. בספטמבר של אותה שנה הוא נבחר לפרלמנט ההלני מטעם קוואלה. הוא המשיך להיבחר מחדש עד יולי 2019. בתקופה זו הוא שימש כחבר בוועדות שונות של הפרלמנט. ביולי 2012 מונה לשר העבודה, הביטוח הלאומי והרווחה בממשלתו של אנטוניס סמאראס. ב-9 ביולי 2019 מונה לשר ההגנה הלאומית בממשלתו של קיריאקוס מיצוטאקיס. כהונתו הסתיימה ב-2023 לאחר פיזור ממשלתו הראשונה של מיצוטאקיס והוא לא קיבל תפקיד בממשלה שהוקמה לאחר הבחירות.

## קישורים חיצוניים

* 

* ניקולאוס פנאיוטוטופולוס באתר הפרלמנט ההלני

קטגוריה:פוליטיקאים יוונים
קטגוריה:שרי ממשלת יוון
קטגוריה:שרי הגנה
קטגוריה:ילידי 1965
ראש המטה הכללי של ההגנה הלאומית (יוון)

**ראש [[המטה הכללי של ההגנה הלאומית (יוון)|המטה הכללי של ההגנה הלאומית]]** (ביוונית: **Αρχηγός Γενικού Επιτελείου Εθνικής Άμυνας της Ελλάδας** או בראשי תיבות: **ΓΕΕΘΑ**) הוא הדרג הפיקודי העליון בכוחות המזוינים של יוון. הוא כפוף לשר ההגנה הלאומית והוא היועץ הצבאי הישיר של ממשלת יוון. מקביל לתפקיד הרמטכ"ל בצה"ל.

הרמטכ"ל הוא הקצין היחיד בצבא בדרגת סטרטגוס (מקביל לגנרל - ארבעה כוכבים) או נאווארכוס (מקביל לאדמירל). הרמטכ"ל הנוכחי הוא דימיטריוס חופיס שנכנס לתפקידו ב-12 בינואר 2024. לרמטכ"ל כפופים מפקדי צבא יוון, חיל האוויר היווני והצי היווני.

## היסטוריה
עד 1950, נוהלו הכוחות המזוינים של יוון בידי שלושה משרדים ממשלתיים שונים: משרד הצבא, משרד הימייה ומשרד האווירייה. ב-1950 אוחדו שלושת המשרדים למשרד אחד - משרד ההגנה הלאומית. במקביל הוקמו מטות צבאיים עבור כל אחת מזרועות הכוחות המזוינים, וכן הוקם המטה הכללי של ההגנה הלאומית. בימות שלום, המטה הכללי שימש כגוף טכני בעיקרו, וראש המטה הכללי שימש כיועץ בלבד של ממשלת יוון. המטות של שאר הזרועות נותרו עצמאיים בפועל. בימות מלחמה לעומת זאת, המטה הכללי היה אמור להפוך למפקדה העליונה של הכוחות המזוינים.

ב-1968 בוטל המטה הכללי, ובמקומו הוקמה "מפקדת הכוחות המזוינים" (Αρχηγείο Ενόπλων Δυνάμεων או בראשי תיבות: ΑΕΔ). ב-1977 הוקם המטה הכללי מחדש, אולם סמכויותיו הורחבו והוא הפך למפקדה של הכוחות המזוינים גם בימות שלום.

## רשימת ראשי המטה הכללי

## קישורים חיצוניים
* מידע באתר הצבא היווני

קטגוריה:מפקדי צבאות סדירים בעת החדשה
קטגוריה:יוון: צבא וביטחון
דיון קאמרי

**דיון קאמרי** (בגרמנית: **Dijon Kameri**; נולד ב-20 באפריל 2004 בבורגנלנד שבאוסטריה) הוא כדורגלן אוסטרי המשחק בעמדת הקשר ההתקפי בקבוצת קרקוביה קרקוב.

## קריירת מועדונים
קאמרי גדל במחלקות הנוער של רד בול זלצבורג ושל קבוצת המילואים שלה, ליפרינג. בשנת 2021 החל לשחק בקבוצה הבוגרת של קבוצת המילואים של המועדון. ב-20 באוגוסט 2022 ערך את הופעת הבכורה שלו בקבוצה הבוגרת של רד בול זלצבורג, בניצחון 2-0 על אוסטריה קלגנפורט במסגרת המחזור החמישי בבונדסליגה האוסטרית לעונת . ב-27 באוגוסט הבקיע את שער הבכורה שלו במועדון, בניצחון 6-0 על אוסטריה לוסטנאו במסגרת המחזור השישי בליגה. ב-6 בספטמבר ערך את הופעת הבכורה שלו בליגת האלופות, בתיקו 1-1 נגד מילאן במסגרת שלב הבתים לעונת 2022/2023. בפברואר 2024 הושאל לגראסהופרס ציריך.

## קישורים חיצוניים

קטגוריה:כדורגלנים אוסטרים
קטגוריה:קשרי כדורגל אוסטרים
קטגוריה:כדורגלני ליפרינג
קטגוריה:כדורגלני רד בול זלצבורג
קטגוריה:כדורגלני גראסהופרס ציריך
קטגוריה:כדורגלני ריינדורף אלטאך
קטגוריה:כדורגלני קרקוביה קרקוב
קטגוריה:אוסטרים שנולדו ב-2004
משרד ההגנה (הונגריה)

**משרד ההגנה** (בהונגרית: **Honvédelmi Minisztérium** או בראשי תיבות **HM**) הוא משרד בממשלה ההונגרית, האחראי על יישום מדיניות הביטחון של הונגריה. בראשו עומד השר, חבר הממשלה. השר העומד בראש המשרד אחראי על ניהולם השוטף של כוחות ההגנה ההונגריים, כמו גם על גיוסם בשעת הצורך. הוא מדווח ישירות לראש הממשלה. מפקד כוחות ההגנה (מקביל לרמטכ"ל) מדווח ישירות לשר. 

בעקבות הפשרה האוסטרו-הונגרית של 1867, הוקמה ממשלה הונגרית עצמאית. במסגרת זו, הוקם "משרד ההגנה המלכותי" בבודפשט אשר היה אמון על ניהול החלק ההונגרי בצבא הקיסרי והמלכותי בתקופות שלום. במקביל אליו פעל משרד מלחמה אוסטרו-הונגרי משותף אשר פיקח על משרדי המלחמה של אוסטריה והונגריה ונטל את הפיקוד העליון על הצבא המשותף בתקופות מלחמה. עקבות קריסת האימפריה האוסטרו-הונגרית, הוקם מחדש "משרד ההגנה הלאומית" אשר פועל ברציפות (עם שינויים קטנים) עד ימינו.

קרישטוף סלאי-בוברובניצקי מכהן כשר ההגנה מאז 24 במאי 2022.

## קישורים חיצוניים

* 

קטגוריה:הונגריה: צבא וביטחון
קטגוריה:משרדי ביטחון
קטגוריה:ממשלת הונגריה
פרס אמי לבידור בפריים טיים לתוכנית המציאות-תחרות הטובה ביותר

**פרס אמי לבידור בפריים טיים לתוכנית המציאות-תחרות הטובה ביותר** מחולק עבור פורמטים של תוכניות משחק ותוכניות כישרונות המשודרות בפריים טיים מאז 2003. הפרס מגיע למפיקי התוכנית.

המירוץ למיליון זכה ברציפות בכל שנה מאז הקמת הקטגוריה ועד שנת 2010. כמו כן, אמריקן איידול היה מועמד מדי שנה מאז הקמת הקטגוריה, עד שנת 2012.

ברשימה הבאה, הזוכים נמצאים בראש כל רשימה, עם טקסט מודגש ורקע צהוב; אלה שאינם מודגשים הם מועמדים. השנים שניתנו הן אלו שבהן התקיימו הטקסים:

## זוכים ומועמדויות

## שיאני זכיות ומועמדויות

### זכיות

* **10 זכיות:** המירוץ למיליון
* **5 זכיות:** המרוץ לדראג של רו פול
* **4 זכיות:** The Voice

### מועמדויות
* **21מועמדויות**: המירוץ למיליון
* **18 מועמדויות**: טופ שף
* **14 מועמדויות**: פרויקט מסלול
* **13 מועמדויות:** The Voice
* **11 מועמדויות**: רוקדים עם כוכבים
* **9 מועמדויות**: אמריקן איידול
* **8 מועמדויות:** המרוץ לדראג של רו פול
* **7 מועמדויות**: הישרדות
* **5 מועמדויות**: So You Think You Can Dance
* **4 מועמדויות**: אתגר הנינג'ה ו
* **2 מועמדויות**: המתמחה

## הערות שוליים

תוכנית מציאות-תחרות הטובה ביותר
הגביע הגרמני לנשים

**הגביע הגרמני בכדורגל נשים** (בגרמנית: ** Deutscher Fußball-Bund-Pokal Frauen**) הוא טורניר כדורגל המאורגן על ידי התאחדות הכדורגל הגרמנית, הוא הטורניר השני בחשיבותו בגרמניה אחרי הבונדסליגה, ומשוחק בשיטת הנוק אאוט. מחזיקת הגביע הנוכחית היא וולפסבורג, שמחזיקה ברצף של 9 זכיות מעונת 15–2014.

הקבוצה המעוטרת ביותר בתולדות המפעל היא וולפסבורג אשר זכתה בגביע 10 פעמים.

## מבנה הטורניר
### משתתפות
כלל הקבוצות מהבונדסליגה והבונדסליגה השנייה משתתפות בטורניר, לצד הזוכות בתחרויות הגביע האזוריות. קבוצות מילואים של קבוצות מהבונדסליגה והבונדליגה השנייה אינן מורשות להשתתף בטורניר, גם במקרה של זכייתן בתחרויות הגביע האזוריות.

### דירוג וציוות
מהקבוצות המשתתפות, לא כולן מחויבות להשתתף בסיבוב הראשון של הטורניר. 32 קבוצות משתתפות בסיבוב השני, כך שמספר המשחקים בסיבוב הראשון נקבע לפי מספר הקבוצות העודפות. הקבוצות שאינן נדרשות להשתתף בסיבוב הראשון הן אלו שסיימו את העונה הקודמת בבונדסליגה בצורה הטובה ביותר, וכמות הקבוצות הללו נקבע שוב לפי מספר הקבוצות שנרשמו לטורניר.

הציוות למשחקים בסיבובים הראשון, השני והשלישי אינו אקראי לחלוטין, שכן ישנה עמלה המקצה את המועדונים לשתיים או ארבע קבוצות כראות עיניה של ההתאחדות הגרמנית לכדורגל. ציוות זה נעשה לפי המוצא האזורי של המועדונים. בסיבוב השלישי בכוח ההתאחדות שלא לצוות את אחד מהמועדונים לאף קבוצה. בתוך קבוצות אלו המועדונים מתחלקים שוב בהתבסס על הליגות בהן הם משתתפים. בהגרלת המשחקים, מועדונים מהבונדסליגה מתחלקים לרמת דירוג אחת ושאר הקבוצות מתחלקות לרמת דירוג אחרת. למועדונים שאינם מהבונדסליגה ישנו יתרון ביתיות אוטומטי במקרה והוגרלו לשחק מול קבוצות מהבונדסליגה.

### חוקים
המשחקים מורכבים משתי מחציות בנות 45 דקות, כשהקבוצה המנצחת בתום 90 הדקות מתקדמת לשלב הבא. במקרה של תיקו, שתי מחציות בנות 15 דקות יתווספו. באם לא תהיה הכרעה בתום 30 הדקות, ההכרעה תתבצע על ידי בעיטות עונשין. במשחק הגמר, באם לא תהיה הכרעה בתום 90 דקות, ההכרעה תתבצע מיידית על ידי בעיטות העונשין, ולא תתקיים הארכה.

## מחזיקות הגביע
לפני איחוד גרמניה באוקטובר 1990, השתתפו בטורניר קבוצות ממערב-גרמניה בלבד.

### הגביע הגרמני

## זכיות לפי קבוצה

## קישורים חיצוניים

* 

2022 09
קטגוריה:תחרויות כדורגל נשים באירופה
קטגוריה:גרמניה: ספורט נשים
קטגוריה:תחרויות כדורגל בגרמניה
מוחמד פריד אבו חדיד

**מֻחַמַּד פַרִיד אַבּוּ חַדִיד** (בערבית: **محمد فريد أبو حديد**; 1 ביולי 1893–18 במאי 1967) היה סופר, משורר והיסטוריון מצרי.

## חייו
אבו חדיד נולד בקהיר. בשנת 1914 סיים את בית הספר הגבוה למורים, ובשנת 1924 סיים תואר ראשון במשפטים. היה למורה וכיהן בתפקידים במשרד החינוך המצרי. בשנת 1937 מונה לצנזור הראשי במצרים. כיהן כדקאן מכון החינוך בקהיר וכמזכיר אוניברסיטת פארוק הראשון, עת הוקמה בשנת 1942. בשנת 1943 היה לחבר בספרייה הלאומית של מצרים. בשנת 1946 נבחר לחבר באקדמיה ללשון הערבית.

עסק בכתיבה החל מסיום לימודיו בשנת 1914, וכתב בכתבי עת שונים. היה העורך הראשי של כתב העת א-ת'קאפה (התרבות), וסייע לאחמד חסן א-זיאת לייסד את כתב העת א-ריסאלה (האיגרת).

בתחום ההיסטוריה עסק בהיסטוריה הערבית והאסלאמית, ועם חיבוריו הבולטים נמנה חיבורו על צלאח א-דין ותקופתו. סגנונו הספרותי שואב השראה מהסופרים הערבים הקלאסיים. זכה בפרס המדינה בתחום הספרות בשנת 1952.

קטגוריה:סופרים מצרים
קטגוריה:משוררים מצרים
קטגוריה:היסטוריונים מצרים
קטגוריה:ילידי 1893
קטגוריה:נפטרים ב-1967
סובחי אבו ע'נימה

**מֻחַמַּד סֻבְּחִי אַבּוּ עַ'נִימַה** (בערבית: **محمد صبحي أبو غنيمة**, תעתיק מדויק: מחמד צבחי אבו ע'נימה, בספרות העברית מתועתק שמו לעיתים אבו גנימה; 1902–1970) היה רופא ופעיל פוליטי ירדני, ממתנגדי המשטר המלוכני בירדן.

## חייו
נולד באירביד, שם למד בבית הספר הממשלתי. המשיך ללימודים גבוהים באוניברסיטה האמריקאית בביירות ומשם עבר לגרמניה ללימודי רפואה באוניברסיטת הומבולדט. עבד כרופא בגרמניה ובהמשך שב לעמאן ופתח מרפאה פרטית ובהמשך גם בית חולים.

במקביל לעיסוקו כרופא היה פעיל אופוזיציוני ודגל בסיפוח עבר הירדן לסוריה הגדולה. פרסם מאמרי ביקורת וספרים נגד עבדאללה הראשון במדינות שכנות, ואף ייסד ארגונים ומפלגות שנסגרו על ידי השלטונות הירדניים. כל זאת למרות ניסיונות לפייסו על ידי מינויו לתפקידים שונים. הוציא לאור ארבעה גיליונות של העיתון אל-מית'אק עד לסגירתו על ידי השלטונות הירדניים.

בהמשך באשמת הסתה של בני נוער נגד המשטר הוצא נגדו צו מעצר וכן פקודת הרחקה לעקבה, על כן ברח לדמשק, משם הוביל את האופוזיציה הירדנית בסוריה ונמנה עם תנועת אל-איסתיקלאל.

ישנן טענות כי שיתף פעולה עם הנאצים.

## קישורים חיצוניים
* 

קטגוריה:רופאים ירדנים
קטגוריה:בוגרי אוניברסיטת הומבולדט של ברלין
קטגוריה:סופרים ירדנים
קטגוריה:ירדנים שנולדו ב-1902
קטגוריה:ירדנים שנפטרו ב-1970
קרישטוף סלאי-בוברובניצקי

**קרישטוף סלאי-בוברובניצקי** (בהונגרית: **Kristóf Szalay-Bobrovniczky**; נולד ב-6 ביוני 1970) הוא פוליטיקאי ודיפלומט הונגרי המשמש כשר ההגנה מאז 24 במאי 2022.

## ביוגרפיה
סלאי-בוברובניצקי נולד בבודפשט. משפחתו היא משפחה עתיקה ששורשיה מגיעים עד המאה ה-13. מרבית בני משפחתו היו קציני צבא ובעלי אדמות. בתקופת השלטון הקומוניסטי בהונגריה, הוחרמו מרבית נכסי המשפחה. אחיו הצעיר הוא וינס סלאי-בוברובניצקי המכהן כסגן מזכיר ממשלת הונגריה. אשתו היא דוברת הממשלה אלכסנדרה סנטקיראי.

סלאי-בוברובניצקי שרת בצבא הונגריה והגיע לדרגת קפטן. לאחר מכן למד חקלאות באוניברסיטת גדלה הצטרף למגזר העסקי. בתחילה עבד בסניף ההונגרי של דלויט ואז בבנק קרדי ליונה, ולאחר מכן עבד בחברות טלקום שונות בהונגריה ומחוצה לה. ב-2004 החל להוציא לאור שבועון פוליטי בשם "Heti Válasz". בין 2016–2020 שימש כשגריר הונגריה בבריטניה.

ב-2022 נחשף כי סלאי-בוברובניצקי ממשיך לעשות עסקים עם חברות ברוסיה חרף הסנקציות המערביות שהוטלו עליה בעקבות הפלישה הרוסית לאוקראינה. ב-24 במאי 2022 הוא מונה בידי ראש הממשלה ויקטור אורבן לתפקיד שר ההגנה כמועמד לא מפלגתי.

## קישורים חיצוניים

* 

* קרישטוף סלאי-בוברובניצקי באתר הצבא ההונגרי
* קרישטוף סלאי-בוברובניצקי באתר ממשלת הונגריה

## הערות שוליים

קטגוריה:פוליטיקאים הונגרים
קטגוריה:שרי ממשלת הונגריה
קטגוריה:שרי הגנה
קטגוריה:שגרירי הונגריה
קטגוריה:שגרירים בממלכה המאוחדת
קטגוריה:הונגרים שנולדו ב-1970
נקודת דבליאנוב

**נקודת דבליאנוב** או **דבליאנוב פוינט** או **דבליאנוב נוס** (באנגלית: **Debelyanov Point**; בולגרית: **Дебелянов нос**) היא לשון יבשה המהווה את הצד הצפון מערבי של הכניסה למפרצון מיטשל באי רוברט, באיי שטלנד הדרומיים שבאנטארקטיקה.

נקודת דבליאנוב ממוקמת 2.8 קילומטרים צפון-מערבית מנקודת נגרה;

נקודת דבליאנוב ממוקמת 3.81 קילומטרים דרום-מזרחית מנקודת פורט ויליאם.

## היסטוריה
### מיפוי אזור הנקודה

האירופאים הראשונים שהגיעו לאזור נקודת קתרינה, היו צידי כלבי ים, שהגיעו לאזור בתחילת המאה ה-19.

אזור המפרצון מופה לראשונה על ידי סוקרים בולגרים בשנת 2008.

### מקור השם

הנקודה נקראת על שם המשורר הבולגרי דימצ'ו דבליאנוב (חי בין השנים: 1887–1916).

## קישורים חיצוניים
* תצלום לוויין של אזור הנקודה, תוך סימון אתרים נוספים באזור באתר copernix

דבליאנוב
דבליאנוב
משה נתן נטע גולדמן

ממוזער|האדמו"ר מזוועהיל עם אביו בשמחת הברית לבנו
הרב **משה נתן נטע גולדמן** (נולד בז' בשבט ה'תשמ"ג, 21 בינואר 1983) הוא האדמו"ר הנוכחי מזווהיל, התשיעי בשושלת.

## חיים אישיים
נולד לרב שלמה גולדמן, האדמו"ר השמיני מזוועהיל, ולשושנה בתו של הרב משה נתן נטע למברגר גאב"ד מאקווא ונקרא על שמו.למד בישיבת 'בית מרדכי' זוועהיל, ונישא לשרה, נכדת הרב חי יצחק טברסקי, האדמו"ר מרחמסטריווקא ארצות הברית.

התגורר בירושלים, ולאחר מכן בביתר עילית. בשנת תשפ"ב מונה על ידי אביו האדמו"ר למשגיח בישיבה גדולה 'בית מרדכי' זוועהיל.

לאחר פטירתו הפתאומית של אביו, באלול תשפ"ב, מונה לממלא מקומו כאדמו"ר מזוועהיל.

האדמו"ר מתגורר כיום בביתר עלית.

מרכזי החסידות הם בשכונת בית ישראל בירושלים ובגבעה B בביתר עילית. שלוחות נוספות של החסידות ישנן בערים: ביתר עילית, בני ברק, בית שמש, עמנואל וצפת.

## משפחתו
* בנו הרב מרדכי, נשוי לבת הרב יוחנן שטרן, חתן האדמו"ר מלעלוב בני ברק.
* בתו גיטל, נשואה לישראל, בן הרב חיים מאיר רוטנברג, בן האדמו"ר מקוסון וחתן רבי מנחם נחום טברסקי האדמו"ר מצ'רנוביל.

## קישורים חיצוניים
* 

## הערות שוליים

קטגוריה:אדמו"רי זוויהל
קטגוריה:ירושלים: אדמו"רים
קטגוריה:ישראלים שנולדו ב-1983
קטגוריה:ביתר עילית: רבנים
מפקד כוחות ההגנה (הונגריה)

**מפקד כוחות ההגנה** (בהונגרית: **Honvédség parancsnoka**) הוא הדרג הפיקודי העליון בכוחות ההגנה ההונגריים. הוא כפוף לשר ההגנה והוא היועץ הצבאי הישיר של ממשלת הונגריה. מקביל לתפקיד הרמטכ"ל בצה"ל.

בעקבות הפרדת הצבא ההונגרי מהצבא האוסטרו-הונגרי, הוקם לראשונה תפקיד ראש המטה הכללי ההונגרי. ב-2019 הוחלט לאחד את המטה הכללי ההונגרי עם פיקוד הכוחות המשותפים של הצבא, ובהתאם לכך הוקם פיקוד הכוחות המזוינים אשר בראשותו עומד מפקד כוחות ההגנה.

## רשימת המפקדים
### ממלכת הונגריה (1922–1945)

### הרפובליקה העממית ההונגרית (1945–1990)

### הונגריה המודרנית (1990–הווה)

## קישורים חיצוניים

* 

קטגוריה:מפקדי צבאות סדירים בעת החדשה
קטגוריה:הונגריה: צבא וביטחון
רומולוס רוסין-סנדי

**רומולוס רוסין-סנדי** (בהונגרית: **Ruszin-Szendi Romulusz**; נולד ב-4 במאי 1973) הוא גנרל שלושה כוכבים (Lieutenant General) הונגרי (מקביל לרב-אלוף), היה מפקד (מקביל לרמטכ"ל) של כוחות ההגנה ההונגריים.

## ביוגרפיה
רוסין-סנדי נולד במישקולץ ב-4 במאי 1973. הוא למד במכללת יאנוש הוניאדי באגר, ולאחר מכן במכללה הצבאית לאיוש קושוט, וב-1995 התגייס לחיל התותחנים של צבא הונגריה. ב-1997 מונה לסגן מפקד סוללה והמשיך להתקדם בסולם הדרגות. במקביל, רכש השכלה אקדמית ואף השתתף בקורסים צבאיים מיוחדים בארצות הברית. בין 2007–2008 שירת בעיראק בכוח שמירת שלום, ולאחר מכן כמדריך גדוד בצבא עיראק. בין 2011–2012 שירת באפגניסטן בכוח נאט"ו. ב-2016 מונה למפקד בריגדת חיל הרגלים אישטוואן בוצ'קאי בדברצן עד 2019. לאחר מכן מילא תפקידי מנהל ומטה עד 3 ביוני 2021 אז מונה למפקד כוחות ההגנה (מקביל לרמטכ"ל).

ב-27 באפריל 2023, בהמלצתו של שר ההגנה קרישטוף סלאי-בוברובניצקי, נשיאת הונגריה קטלין נובאק פיטרה את רוסין-סנדי מתפקיד מפקד כוחות ההגנה, ובמקומו מונה לתפקיד גנרל גאבור בורונדי. פיטוריו באו על רקע תוכנית התחדשות של ממשלת הונגריה, אשר במסגרתה פוטר מהמטכ"ל כל גנרל שגילו עלה על 45 ושרת למעלה מ-25 שנים.

## קישורים חיצוניים

* רומולוס רוסין-סנדי באתר נאט"ו
* רומולוס רוסין-סנדי בלינקדאין

## הערות שוליים

קטגוריה:גנרלים הונגרים
קטגוריה:מפקדי צבאות סדירים בעת החדשה: אישים
קטגוריה:הונגרים שנולדו ב-1973
סוף עידן התמימות

**סוף עידן התמימות** הוא סרט קולנוע ישראלי שעלה לאקרנים בשנת 2015 בכתיבתה בבימויה של וידי (ורדית) בילו, עם יחזקאל לזרוב, ריימונד אמסלם ויעל בן דור בתפקידים הראשיים.

הסרט הוקרן לראשונה בטקס פרסי אופיר לשנת 2013 בשם "פלסטלינה" והועלה לאקרנים ב-2015 בשם "סוף עידן התמימות". בחו"ל הוא נקרא בשם Fragile (שביר) או Plasticine (פלסטלינה).

העלילה מתרחשת בבניין ישן בירושלים בשנת 1966 כשהעיר עדיין חצוייה והכלכלה נמצאת בתקופת המיתון. בדירה משתמשים בתנור נפט, טלפון חוגה עם מנעול שנמצא רק בדירה אחת, רדיו טרנזיסטור, ילקוט תלמיד מעור שנישא על הגב, קומקום שורק ועוד.

בסוף הסרט מושמע בפסקול השיר "סתיו" של שמשון חלפי ומשה וילנסקי בשירתה של אפרת בן צור שמלווה עצמה באוטוהארפ  בעיבודו של רן בגנו.

הוא היה מועמד לארבעה פרסי אופיר:
*פרס אופיר לשחקנית הראשית הטובה ביותר - ריימונד אמסלם
*פרס אופיר לשחקנית המשנה הטובה ביותר - חנה לסלאו
*פרס אופיר לעיצוב התלבושות הטוב ביותר - קרן רון, ירון אריה
*פרס אופיר לצילום הטוב ביותר - שי גולדמן
רן בגנו זכה בפרס חג'ג' לצילום הטוב ביותר ווידי בילו הייתה מועמדת לפרס חג'ג' לסרט העלילתי הטוב ביותר בפסטיבל הקולנוע ירושלים.

## תקציר העלילה
משפחת בכר גרה בבניין ישן בירושלים. האב אלי (יחזקאל לזרוב) נמצא רוב היום בעבודה. אשתו רותי (ריימונד אמסלם), סגורה בתוך עולמה ומבלה את רוב שעות היום במיטה בקריאת רומנים עבי כרס שבעלה מחליף לה בספרייה.

בתם מיכל (יעל בן דור) בת ה-11, בודדה ומשועממת, נאלצת לחפש תשומת לב ועניין בקרב דיירי הבניין. בעיקר אצל האלמנה גב' ששוני (חנה לסלאו) שמשכירה חדרים בדירתה. בין דיירי המשנה שלה נמצא נמצא הנרי (אופיר וייל) שלא מדבר הרבה ואוהב להתבונן במיכל כשהיא מבצעת עמידת ידיים. מיכל מבקרת גם אצל לילי (מאיה גורקין) שמטפלת באמא חולה ועומדת להתגייס, ממנה היא לומדת איך להתנשק.

היחסים בין רותי ואלי מתוחים והם כמעט לא מדברים. רותי רוצה למצוא עבודה כדי לעזור בכלכלת המשפחה אבל אבי לא עוזר לה בזה. הם לא מסוגלים לשמור בסוד את המתח הזה גם בפני חבריהם גדי (קובי מאור) ואשתו אביבה (דנה סמו).

רותי רוצה לרשום את מיכל לקבוצת שחייה בימק"א ירושלים ולשם זה היא משכירה חדר בדירה ללא אישור מאבי. השוכרת היא סטודנטית צעירה בשם רנה (אנה דוברוביצקי) שמתיידדת עם רותי ומכניסה קצת שמחת חיים לחייה העגומים. הן יוצאות לטייל בירושלים ומשאירות את מיכל לבד. זה לא מוצא חן בעיני אבי שחוזר ממילואים ומוצא את מיכל אצל גב' ששוני. לבסוף חוזרת רנה אל החבר שלה (גרא סנדלר) ועוזבת אותם.

רותי מוצאת עבודה כמזכירה אצל עורך דין.

מאמן השחייה (מיכאל כורש) מסרב בתחילה לצרף את מיכל לנבחרת השחייה בגלל שהיא בת אבל רותי עומדת על כך בתוקף ומצליחה.

העירייה מכריזה על הבניין כמבנה מסוכן והדיירים מתכנסים לישיבה בראשות גב' ששוני כדי להחליט מה לעשות.

## צוות השחקנים

## קישורים חיצוניים

* 
*קדימון לסוף עידן התמימות, באתר יוטיוב
*על הסרט, באתר יוטיוב
*אפרת בן צור שרה "סתיו" מפסקול סוף עידן התמימות, באתר יוטיוב
*סוף עידן התמימות, באתר פרויקט הקולנוע
*דף הפייסבוק של הסרט

קטגוריה:סרטי 2015
קטגוריה:סרטים בעברית
קטגוריה:סרטי דרמה ישראליים
קטגוריה:סרטים תקופתיים
קטגוריה:סרטי יונייטד קינג
קטגוריה:סרטים ישראליים משנת 2015
ג'מיני 9A

**ג'מיני 9A** (באנגלית:**Gemini 9A**) הייתה טיסת החלל המאוישת השביעית בתוכנית החלל ג'מיני של נאס"א. החללית שוגרה לחלל ב-3 ביוני 1966 יחד עם האסטרונאוטים תומאס סטאפורד ויוג'ין סרנן, ומטרתה העיקרית הייתה לבצע מפגש החלל  עם החללית לא מאוישת וביצוע פעילות חוץ-רכבית.

## הצוות
* **טייס:** תומאס סטאפורד
* **[[טייס משנה]]:** יוג'ין סרנן

### צוות גיבוי
* **טייס:** ג'יימס לוול
* **טייס משנה: **באז אולדרין

## המשימה ג'מיני 9
הצוות של ג'ימיני 9 כלל אליוט סי וצ'ארלס בסט. בפברואר 1966 במהלך טיסה למפעל מקדונל איירקראפט קורפוריישן הם נקלעו לתנאי מזג האוויר קשים ומטוס התרסק במהלך נחיתה. בעקבות כך צוות סטאפורד/סרנן שהיו צוות גיבוי קודמו לצוות ראשי.

ב-17 במאי 1966 שוגר "טיל מטרה" שאתו צוות ג'מיני 9 היה אמור לבצע את התמרונים בחלל. השיגור לא היה מוצלח ולכן טיסת ג'מיני 9 בוטלה. 

ב-1 ביוני 1966 שוגר טיל מטרה חלופי.

## השיגור והטיסה
ב-1 ביוני היה ניסיון שיגור ראשון. שלוש דקות לפני ההמראה נאבד הקשר עם מחשב החללית. כתוצאה מכך השיגור נדחה. השיגור המוצלח בוצע ב-3 ביוני 1966 באמצעות טיל השיגור טיטן 2. במהלך השיגור לא אירעו בעיות מיוחדות וכל המערכות פעלו כראוי.

המגע הראשון עם טיל מטרה על מסך המכ"ם  התרחש כאשר הם היו במרחק של 240 ק"מ. לאחר מספר תמרונים והפעלת מנועים המרחק התקצר ואז התברר שמערכת עגינה של טיל המטרה אינה תקינה (לא נפתחה עד הסוף) ולכן לא ניתן לבצע את החיבור. ביום השלישי של הטיסה בוצע פעילות חוץ-רכבית. יוג'ין סרנן היה מצויד במערכת תמרון אישית. במהלך הפעילות התברר שקיימות בעיות במערכת זו וניסוי שלה הופסק. דגם זה של המערכת בהמשך הוחלף בדגם אחר שהניסוי שלו בוצע בשנת 1984.

במהלך הטיסה אסטרונאוטים ביצוע ניסויים נוספים.

הנחיתה התרחשה כ-700 מ' מהמיקום המתוכנן.  

החללית מוצבת כיום במרכז המבקרים במרכז החלל קנדי.

## קישורים חיצוניים

* נאס"א ביטול שיגור ג'מיני 9A 
* תיאור משימה ג'מיני 9A
* דיווח לעיתונות
* תיאור המשימה

קטגוריה:תוכנית ג'מיני
קטגוריה:1966 בארצות הברית
מאט או'ריילי

**מת'יו שון או'ריילי** (באנגלית: **Matthew Sean O'Riley**; נולד ב-21 בנובמבר 2000 בלונדון שבאנגליה) הוא כדורגלן אנגלי-דני המשחק בעמדת הקשר בקבוצת ברייטון אנד הוב אלביון מהפרמייר ליג ובנבחרת דנמרק.

## קריירת מועדונים
או'ריילי גדל במחלקת הנוער של פולהאם. ב-8 באוגוסט 2017 ערך את הופעת הבכורה שלו במדי הקבוצה הבוגרת של המועדון, בניצחון 0–2 על וויקומב וונדררס במסגרת הסיבוב הראשון של גביע הפוטבול ליג לעונת . ב-1 בינואר 2020 ערך את הופעתו היחידה במסגרת הפוטבול ליג צ'מפיונשיפ, בהפסד 1–2 לרדינג במסגרת המחזור ה-26 לעונת .

ב-24 בינואר 2021 חתם או'ריילי במילטון קינס דונס מהפוטבול ליג הראשונה. הוא ערך 49 הופעות ליגה במדי המועדון, בהן הבקיע עשרה שערים.

ב-20 בינואר 2022 חתם או'ריילי על חוזה לארבע עונות וחצי בסלטיק מליגת העל הסקוטית. ב-26 בינואר ערך את הופעת הבכורה שלו במועדון, בניצחון 1–2 על הארט אוף מידלות'יאן במסגרת המחזור ה-23 בליגה לעונת . ב-9 בפברואר הבקיע את שער הבכורה שלו במועדון, בניצחון 2–3 על אברדין במסגרת המחזור ה-26 בליגה. הוא ערך 16 הופעות ליגה, בהן הבקיע ארבעה שערים, בעונת , בה זכתה סלטיק באליפות סקוטלנד. ב-6 בספטמבר 2022 ערך את הופעת הבכורה שלו בליגת האלופות, בהפסד 0–3 לריאל מדריד במסגרת שלב הבתים לעונת 2022/2023.

או'ריילי שיחק בסלטיק עד לתום עונת , ובסך הכול בשתי עונות וחצי זכה עם הקבוצה בשלוש אליפויות ושני גביעים מקומיים. לזכותו 25 שערי ליגה ב-93 הופעות במדי סלטיק.

ב-26 באוגוסט 2024, לאחר שעוד הספיק לערוך שתי הופעות ליגה אחרונות במדי סלטיק בפתיחת עונת , חתם או'ריילי בברייטון אנד הוב אלביון מהפרמייר ליג, תמורת כ-25 מיליון ליש"ט, בחוזה לארבע שנים. יום אחד לאחר מכן כבר שותף במשחק גביע הפוטבול ליג מול קראולי טאון, אך כבר לאחר תשע דקות ספג תיקול חזק שפצע אותו, והוא נאלץ לרדת מהמגרש. בעקבות הפציעה עבר ניתוח בקרסולו.

ב-2 בספטמבר 2025 הושאל או'ריילי לעונה אחת למרסיי מהליג 1.  ב-2 בפברואר 2026 ברייטון החליטה להחזיר אותו מהשאלה.

## קריירה בינלאומית
בנעוריו, או'ריילי שיחק בנבחרות הנוער של אנגליה. בפברואר  הצהיר בראיון לתקשורת הדנית כי אם יקבל הצעה מדנמרק (מולדת אימו) ישמח להצטרף.

במרץ  זומן לסגל הנבחרת הצעירה של דנמרק. ב-20 בנובמבר 2023 ערך את הופעת הבכורה שלו בנבחרת הבוגרת של דנמרק במשחק נגד .

## תארים
;סלטיק
* אליפות סקוטלנד (3): , , 
* הגביע הסקוטי (2): , 
* גביע הליגה הסקוטית (1): 

## קישורים חיצוניים

## הערות שוליים

קטגוריה:כדורגלנים אנגלים
קטגוריה:כדורגלנים דנים
קטגוריה:קשרי כדורגל אנגלים
קטגוריה:קשרי כדורגל דנים
קטגוריה:לונדון: כדורגלנים
קטגוריה:כדורגלני פולהאם
קטגוריה:כדורגלני מילטון קינס דונס
קטגוריה:כדורגלני סלטיק
קטגוריה:כדורגלני ברייטון אנד הוב אלביון
קטגוריה:כדורגלני אולימפיק מרסיי
קטגוריה:כדורגלני נבחרת דנמרק
קטגוריה:ספורטאים זרים בסקוטלנד
קטגוריה:אנגלים שנולדו ב-2000
קטגוריה:דנים שנולדו ב-2000
.
אוריאל דסקל

**אוריאל דסקל** (נולד ב-1 בינואר 1982) הוא עיתונאי ספורט ישראלי. היה עורך מדור הספורט בכלכליסט, הגיש את הפודקאסט "בכל יום נתון" וניהל קהילה ברשתות החברתיות באותו השם.

## ביוגרפיה
אוריאל דסקל נולד בחיפה וגדל ברמת השרון. למד בתיכון רוטברג רמת השרון, ושיחק כדורסל בקבוצות הנוער של א.ס רמת השרון עד גיל 16.

בגיל 16 החל לעבוד בעיתון הספורט "ראשון", תחילה בארכיון התמונות ובהמשך מונה לכתב עוד לפני שירותו הצבאי.

לאחר שחרורו מהצבא בעקבות סגירת "ראשון" עבד ככתב ספורט של הארץ בין השנים 2006-2003, וב-2006 החל לעבוד כעיתונאי ספורט בגלובס. עם הקמת מערכת כלכליסט בסוף שנת 2007 מונה דסקל להיות עורך מדור הספורט. בשנת 2013 היה אחד מחברי הוועד הזמני בהתאגדות העובדים שהקימו עובדי ידיעות אחרונות.

בשנת 2016 הקים יחד עם ראם שרמן את הפודקאסט "בכל יום נתון", שהיה אחד הפודקאסטים הראשונים בישראל שעסקו בספורט. עד סיום שידורי הפודקאסט ביוני 2023, הוקלטו 536 פרקים של הפודקאסט.

בשנת 2021 הוציא לאור את הספר "דגו", ביוגרפיה של שחקן הכדורגל ברוך דגו, שנכתבה בשיתוף עם השחקן.

ביוני 2023 הודיע דסקל על התפטרותו מכלכליסט ופרישתו ממקצוע עיתונאות הספורט. הוא הסביר את פרישתו בחוסר היכולת להתמודד עם העוולות המוסריות לטענתו שיש בעסקי הספורט, כאשר הקש ששבר את גב הגמל, לדבריו, היה קיומו של מונדיאל 2022 בקטר. לאחר סגירת ערוץ רלוונט, שב לכתוב על ספורט.

באוקטובר 2024 חזר לכתוב על ספורט. כאשר החל לכתוב בוואלה על ספורט וגם בנושאים פוליטיים וחברתיים-כלכליים.

במשך השנים עלו ברשתות החברתיות טענות לפיהן דסקל מרבה להשתמש בטקסטים מתורגמים ומפרסם חומרים אשר בחלקם אינם מקוריים.

מתגורר בשכונת נווה שרת בתל אביב.

## קישורים חיצוניים

*הטורים של אוריאל דסקל ב"כלכליסט"

* בכל יום נתון - האתר

## הערות שוליים

קטגוריה:סגל כלכליסט
קטגוריה:עיתונאי ספורט ישראלים
קטגוריה:מגישי פודקאסטים ישראלים
קטגוריה:בוגרי תיכון רוטברג (רמת השרון)
קטגוריה:סגל גלובס
קטגוריה:סגל הארץ
קטגוריה:עורכים ישראלים
קטגוריה:תל אביב-יפו: אישים
קטגוריה:ישראלים שנולדו ב-1982
גיל השכל

**גיל השכל** (נולד ב-1965) הוא דיפלומט ישראלי המכהן כראש הטקס במשרד החוץ. בשנים 2011–2014 כיהן כשגריר ישראל בקניה.

## ביוגרפיה
השכל נולד וגדל בירושלים. הוא בעל תואר ראשון בפסיכולוגיה ומדעי המדינה מהאוניברסיטה העברית.
בשנת 1992 התקבל לקורס הצוערים והחל את שירותו במשרד החוץ. עם סיום הקורס ב-1994, התמנה למזכיר ראשון ולממלא מקום שגריר ישראל בהודו, שם כיהן עד שנת 1998.
התפקיד הבא של השכל היה ראש דסק טורקיה ומזרח אגן הים התיכון באגף אירופה במשרד החוץ ובשנת 2000 התמנה למנהל קורס צוערים.

השכל כיהן כדיפלומט בהודו וביפן וניהל את מחלקת צפון-מזרח אסיה, מחלקת ארגונים בינלאומיים ומחלקה כלכלית במשרד החוץ.

בשנת 2011 מונה לשגריר ישראל בקניה ושגריר לא תושב באוגנדה, זמביה, טנזניה, מלאווי וסיישל.
בנוסף, תפקד כשגריר ישראל למוסדות האו"ם באפריקה (unon, unep, un-habitat).
עם שובו לישראל בשנת 2014 תפקד כסמנכ"ל משרד החוץ, ראש אגף שיתוף פעולה בינלאומי ומנהל אגף מש"ב.
החל משנת 2020 מכהן השכל בתפקיד ראש הטקס.

## פרסים והוקרה
* 1998 - פרס עובד מצטיין במשרד החוץ
* 2019 - ציון לשבח ממשרד החוץ.

## חיים אישיים
השכל נשוי לדלית ולהם ארבעה ילדים.

## קישורים חיצוניים

* 

## הערות שוליים

קטגוריה:עובדי משרד החוץ
קטגוריה:שגרירי ישראל בקניה
קטגוריה:שגרירי ישראל באוגנדה
קטגוריה:שגרירי ישראל בטנזניה
קטגוריה:שגרירי ישראל בזמביה
קטגוריה:ראשי הטקס במשרד החוץ
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1965
שמואל אלימלך טורק

**הרב שמואל אלימלך טורק** (לעיתים טוירק) (1917 – 2009) היה ממייסדי ונשיאה הראשון של אגודת הרבנים בארצות הברית. רב קהילה באמריקה למעלה מ-40 שנה, ומחבר שו"ת **כרם צבי**.

## השכלה
בצעירותו למד בבית הספר רבי יעקב יוסף, לאחר מכן למד בישיבת תורה ודעת אצל הרב שלמה היימן זצ"ל, שהיה רבו המובהק, וממנו קיבל סמיכה לרבנות. מאוחר יותר נסמך גם על ידי הרב משה פיינשטיין. הרבה לשאת ולתת בהלכה עם הרב מנשה קליין, והתכתבויותיהם הרבות מתועדות בספרו **כרם צבי**.

התואר הראשון שלו היה מסיטי קולג', תואר שני מ-NYU ודוקטורט מ-Yeshiva University .

## רב קהילה
במשך 40 שנה, הרב טורק כיהן כרב קהילת של מרכז קינגסברידג' בישראל בריברדייל".

## פעילות ארגונית
הרב טורק היה הנשיא הראשון ומייסד שותף של איגוד הרבנים בארצות הברית.

הוא היה אחד הרבנים שצעדו בוושינגטון די.סי ב-1943 כדי לנסות להציל את יהודי אירופה מהנאצים, בתקופה בה הפגנות פומביות מצד אנשי דת היו מחזה נדיר.

## כתבים
הרב טורק היה בעל טור קבוע בעיתון ובו כתב למעלה מ-1500 טורים, במגוון נושאים הנוגעים ליהדות, הלכה ומוסר.

בשנת תשל"ג פורסם ספרו **'כרם צבי**'.

## הערות שוליים

קטגוריה:בעלי תואר דוקטור מישיבה יוניברסיטי
קטגוריה:בוגרי אוניברסיטת ניו יורק
קטגוריה:בוגרי הסיטי קולג' של ניו יורק
קטגוריה:רבנים חרדים אמריקאים
קטגוריה:אמריקאים שנולדו ב-1917
קטגוריה:אמריקאים שנפטרו ב-2009
Britney 2.0 (מיני-אלבום)

***Britney 2.0*** (בעברית: **בריטני 2.0**) הוא מיני-אלבום מאת צוות השחקנים של סדרת הטלוויזיה המוזיקלית *[[Glee]]*. הוא כולל שמונה שירים מפרק בעונה הרביעית של *Glee* באותו שם, "Britney 2.0", שהיה פרק המחווה השני שהוקדש לזמרת הפופ האמריקאית בריטני ספירס. המיני-אלבום מורכב משישה שירים ושני מאש-אפים של שיריה מתוך אלבום הבכורה שלה ** עד אלבום האולפן השביעי שלה *[[Femme Fatale (אלבום)|Femme Fatale]]*. המיני-אלבום הופץ בפורמטים דיגיטליים בלבד.

## הצלחה מסחרית
המיני-אלבום הופיע במקום הראשון במצעד הפסקולים של בילבורד ובמקום ה-43 במצעד הבילבורד 200.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומים מ-2012
קטגוריה:אלבומי Glee
קטגוריה:בריטני ספירס
קטגוריה:אלבומי הוקרה
קטגוריה:מיני-אלבומים באנגלית
קטגוריה:מיני-אלבומי חברת קולומביה רקורדס
פולה אש

**פולה אש** (בצרפתית:**Cercle sportif Fola Esch**, בתרגום:**מעגל הספורט פולה אש**; בקיצור מכונה **פולה**) הוא מועדון כדורגל לוקסמבורגי מהעיר אש-סור-אלזט (Esch-sur-Alzette), שבדרום-מערב לוקסמבורג. צבעי הקבוצה הם אדום לבן וכחול (כצבעי הדגל הלוקסמבורגי), ואצטדיון הבית של המועדון הוא סטאד אמיל מיירש.

הקבוצה נחשבת לאחת הקבוצות הוותיקות ביותר בכדורגל הלוקסמבורגי, כאשר היא זכתה בעברה ב-8 אליפויות הליגה, וב-3 גביעי מדינה לוקסמבורגים.

## היסטוריה
פולה אש, שנוסדה בשנת 1906 על ידי המורה לאנגלית ז'אן רודר, הייתה מועדון הכדורגל הראשון במדינת לוקסמבורג. בתקופת הזוהר שלו, היה פולה המועדון הבכיר במדינה, וזכה בארבע אליפויות בליגה הבכירה ובשני גביעי לוקסמבורג בין השנים 1918-1924. פולה זכתה באליפות נוספת ב-1930 ובגביע לוקסמבורג ב-1955.

פולה דחתה באופן עקבי מיזוג עם שכנותיה הגדולות, ג'אוניס אש, במהלך גל המיזוגים בכדורגל הלוקסמבורגי בשנות ה-90. ב-2004/2005, פולה ירדה לליגה השלישית של הכדורגל הלוקסמבורגי, אך עלתה בעונה שלאחר מכן. ב-2006/2007 הם סיימו במקום השלישי, והעפילו לפלייאוף עלייה, אך הפסידו לוויקטוריה רוספורט.

בשנת 2008 הצליח המועדון להשיג את המקום השני בליגת המשנה, והעניק להם עלייה לליגת העל (הליגה הלאומית, הליגה הבכירה במדינה, שנקראה במרץ 2009 לליגת BGL עקב המשבר הפיננסי).

במאי 2013 זכתה פולה אש באליפות הליגה הבכירה עם ניצחון היסטורי 5–1 מול יריבתה העירונית, ג'אוניס אש במחזור ה-25 של העונה. זו הייתה האליפות הראשונה למועדון מזה 83 שנים. סטפנו בנסי היה שחקן המפתח כאשר כבש 20 שערים במהלך העונה.

פולה השתתפה בסיבוב המוקדמות השני של ליגת האלופות 2013/2014, אך הפסידה לדינמו זאגרב 0–5 במשחק הראשון (בבית) ו-0–1 במשחק השני (בחוץ). ב-2015 זכתה פולה שוב באליפות, לאחר שסיימה במקום השני ב-2014. ב-2016 היא שוב סיימה במקום השני עם מספר שווה של נקודות עם האלופה, F91 דודלאנג'.

בשנת 2016 חגגו פולה אש את יום הולדתם ה-110, והפך גם לחבר במועדון החלוצים האקסקלוסיבי, כמועדון הכדורגל הוותיק ביותר של לוקסמבורג. ב-2017 הצליחה הקבוצה לראשונה לעבור סיבוב במסגרת אירופית כשהגיעה לסיבוב המוקדמות השלישי במוקדמות הליגה האירופית. בהמשך נשארה הקבוצה כמתחרה בצמרת של הכדורגל הלוקסמבורגי. ב-2020/2021 לקחה את האליפות השמינית בהיסטוריה שלה, ובעונה שלאחר מכן השתתפה במוקדמות ליגת האלופות אך הודחה בסיבוב הראשון, ישירות לסיבוב השני של מוקדמות המפעל החדש, הקונפרנס ליג, שם הצליחה להגיע עד לסיבוב הפלייאוף אך הודחה נגד קאיראט אלמטי הקזחית. בסיום עונת 2024/2025 נשרה לליגת המשנה הלוקסמבורגית לאחר 17 שנה בליגה הבכירה.

## תארים
;ליגת העל הלוקסמבורגית
* **אליפות (8):** 1917/1918, 1919/1920, 1921/1922, 1923/1924, 1929/1930, 2012/2013, 2014/2015, 2020/2021
* סגנית אלופה (10): 1916/1917, 1918/1919, 1920/1921, 1928/1929, 1948/1949, 1953/1954, 1954/1955, 2010/2011, 2013/2014, 2018/2019
;הגביע הלוקסמבורגי
* **זכייה (3):** 1922/1923, 1923/1924, 1954/1955
* סגנית מחזיקת הגביע (2): 1972/1973, 2016/2017
## קישורים חיצוניים

* 

קטגוריה:קבוצות כדורגל לוקסמבורגיות
קטגוריה:קבוצות כדורגל שהוקמו ב-1906